Diari Oficial de la Generalitat Valenciana


Sumari del DOGV 7537, del 01-06-2015 (2015/5051)

RESOLUCIÓ de 27 de maig de 2015, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris de les ensenyances esportives de règim especial corresponents al curs 2013-2014.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5051


Data del document
:   27-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 27 de maig de 2015, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris de les ensenyances esportives de règim especial corresponents al curs 2013-2014. [2015/5051]  
L'Orde 2/2015, de 21 de gener, de la consellera d'Educació, Cultura i Esport (DOCV 26.01.2015), crea i regula per a la Comunitat Valenciana els premis extraordinaris de les ensenyances esportives de règim especial com a reconeixement oficial dels mèrits de l'alumnat que ha cursat brillantment esta etapa educativa.  
En l'orde esmentada s'indica que anualment la conselleria competent en matèria d'educació convocarà estos premis per a l'alumnat que haja finalitzat els estudis en el curs acadèmic anterior a la convocatòria mencionada.  
Per tot això, en virtut de les competències que em conferix l'article 28 de la Llei 5/1983, de 30 de desembre, del Consell, i fent ús de les competències atribuïdes pel Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer. Objecte de la convocatòria  
Es convoquen els premis extraordinaris d'ensenyances esportives de règim especial en l'àmbit de la Comunitat Valenciana corresponents al curs 2013-2014.  
Les bases de la convocatòria figuren com a annex I a esta resolució.  
  
  
Segon. Nombre de premis  
Es podrà concedir un premi extraordinari de grau mitjà i un premi de grau superior per cada modalitat esportiva implantada o autoritzada a la Comunitat Valenciana.  
  
DISPOSICIONS FINALS  
  
Primera. Autorització  
Es delega en el director general de Formació Professional i Ensenyances de Règim Especial la facultat per a concedir els premis i se l'autoritza perquè dicte les resolucions necessàries per a l'execució d'esta resolució.  
  
Segona. Entrada en vigor  
Esta resolució produirà efectes l'endemà del dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Cultura i Esport, en el termini d'un mes comptat des de l'endemà del dia que es publique.  
b) El recurs contenciós administratiu s'haurà de presentar davant del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia que es publique.  
  
València, 27 de maig de 2015.- La consellera d'Educació, Cultura i Esport: María José Catalá Verdet.  
  
  
  
ANNEX I  
Bases de la convocatòria  
  
Primera. Objecte  
L'objecte d'esta resolució és atorgar un premi extraordinari de grau mitjà i un premi extraordinari de grau superior per modalitat esportiva implantada o autoritzada a la Comunitat Valenciana, corresponents al curs 2013-2014, per a l'àmbit de la Comunitat Valenciana.  
  
  
Segona. Requisits dels participants  
Podrà optar als premis extraordinaris d'ensenyances esportives de règim especial l'alumnat que, després d'haver finalitzat els estudis d'ensenyances esportives de règim especial en centres educatius de la Comunitat Valenciana, sostinguts amb fons públics o centres privats autoritzats degudament per a impartir estes ensenyances, reunisca els requisits següents:  
a) Haver finalitzat els estudis de Tècnic Esportiu o Tècnic Esportiu Superior, en el curs acadèmic 2013-2014.  
b) Haver obtingut una qualificació final del cicle igual o superior a 8,50.  
  
Tercera. Sol·licituds i termini de presentació  
1. L'alumnat que, complint els requisits indicats en els apartats anteriors, desitge optar als premis extraordinaris d'ensenyances esportives de règim especial haurà de presentar la documentació que s'indica en este mateix apartat, preferentment en el Registre General de la Conselleria d'Educació, Cultura i Esport o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
a) Instància segons el model que es publica com a annex d'esta convocatòria.  
b) Fotocòpia del document nacional d'identitat, passaport o targeta d'identitat d'estrangers, si pertoca.  
c) Certificat acadèmic dels estudis realitzats, expedit per la secretaria del centre en un model oficial.  
d) Breu currículum model europeu (Europass: http://europass.cedefop.europa.eu/es/documentos/curriculum-vitae), amb la indicació, si pertoca, dels premis o beques que hagen obtingut i qualssevol altres mèrits que es desitgen al·legar, acompanyats de la fotocòpia compulsada de la documentació acreditativa corresponent justificada de forma deguda.  
2. El termini per a la presentació de sol·licituds serà de 10 dies hàbils, a partir de l'endemà de la publicació d'esta resolució en el Diari Oficial de la Comunitat Valenciana.  
3. Si la sol·licitud d'inscripció no reunix els requisits necessaris, es requeriran les persones interessades perquè en el termini de 10 dies hàbils esmenen la falta, amb l'advertiment que si no ho fan així, es considerà desestimada la seua petició.  
  
Quarta. Comissió de selecció  
1. Per a la valoració de les sol·licituds, es constituirà una comissió de selecció integrada per:  
- President: la persona titular de la direcció general competent en matèria d'ensenyances de règim especial o persona en qui delegue.  
  
- Secretari: un representant de la direcció general competent en matèria d'ensenyances de règim especial.  
- Vocals: un membre de la Inspecció d'Educació, un director o directora d'un centre docent on s'impartisquen ensenyances esportives de règim especial i un funcionari o funcionària del cos de catedràtics o de professors d'ensenyances esportives.  
2. La Direcció General de Formació Professional i Ensenyances de Règim Especial traslladarà a la comissió de selecció la documentació dels alumnes inscrits.  
  
Quinta. Criteris de valoració  
1. Els premis es concediran a les persones participants que hagen obtingut la major qualificació final del cicle corresponent.  
2. En cas d'empat, este es resoldrà considerant la major puntuació obtinguda després de la valoració dels apartats següents:  
2.1. Estudis d'idiomes  
Als efectes d'acreditació del coneixement d'idiomes es tindran en compte els nivells del Marc Comú Europeu de Referència per a les Llengües. Només es consideraran els certificats reconeguts oficialment. Es valoraran de la manera següent:  
a) Per cada certificat de nivell A2 o equivalent: 0,2 punts.  
b) Per cada certificat de nivell B1 o equivalent: 0,5 punts.  
c) Per cada certificat de nivell B2 o equivalent: 0,8 punts.  
d) Els que hagen cursat amb qualificació positiva un nivell C o equivalent: 1 punt.  
Quan siga procedent valorar els certificats assenyalats en els apartats anteriors només es considerarà el de nivell superior que presente el participant.  
2.2. Estades formatives a l'estranger (amb un màxim de 2 punts en total, per a este apartat).  
Es valorarà amb 0,1 punts cada mes d'estada formativa a l'estranger organitzada per una administració.  
2.3. Formació específica associada a la titulació (amb un màxim de 2 punts en total, per a este apartat).  
Es valorarà amb 0,05 punts cada 10 hores de cursos certificats per una administració pública o entitat autoritzada per esta.  
2.4. Altres formacions (amb un màxim de 2 punts en total, per a este apartat). Es valoraran de la manera següent:  
a) Per cada titulació relacionada amb la modalitat esportiva cursada: 0,5 punts.  
b) Per cada titulació no relacionada amb la modalitat esportiva cursada: 0,2 punts  
2.5. Mèrits esportius (amb un màxim de 2 punts en total, per a este apartat). Es valoraran de la manera següent:  
a) Pel reconeixement com a esportista d'elit o alt nivell: 0,5 punts.  
  
b) Per cada trofeu en competicions esportives oficials reconegudes nacionalment o internacionalment: 0,2 punts.  
3. En cas de persistir l'empat, la comissió de selecció el dirimirà d'acord amb la prelació següent:  
- Major qualificació en el conjunt del bloc específic.  
- Major puntuació en la secció de coneixement acreditat d'idiomes.  
  
- Major experiència laboral relacionada amb el cicle formatiu cursat, acreditat segons l'informe de vida laboral.  
4. No seran tinguts en compte els mèrits no al·legats pel participant, ni aquells l'acreditació documental dels quals no haja sigut aportada de conformitat amb el que disposa esta convocatòria.  
5. La comissió de selecció podrà proposar desert algun dels premis en cas que no existisca un sol·licitant amb la puntuació mínima exigida per la base segona, apartat 1.b, en un determinat grau o cicle.  
  
6. En cas que el premi corresponent a una modalitat esportiva quede desert, es podrà concedir a un candidat d'una altra modalitat esportiva, a proposta motivada de la comissió de selecció.  
  
Sexta. Resolució  
1. La comissió de selecció confeccionarà una acta amb la qualificació de cada estudiant presentat a la convocatòria i elaborarà la proposta d'adjudicació provisional dels premis. Els mèrits al·legats pels aspirants seran baremats per la comissió únicament en cas de produir-se empats en la qualificació final del cicle formatiu.  
2. Esta proposta d'adjudicació provisional dels premis es farà pública als taulers d'anuncis de les direccions territorials competents en matèria d'educació i en la pàgina web de la conselleria competent en matèria d'educació.  
Els estudiants presentats podran reclamar per escrit contra la qualificació obtinguda, per mitjà d'una instància dirigida al president de la comissió de selecció, en el termini de cinc dies hàbils a partir de l'endemà del dia que es publiquen les qualificacions.  
3. La comissió de selecció elevarà la proposta d'adjudicació dels premis extraordinaris d'ensenyances esportives de grau mitjà i superior i l'acta de qualificacions finals de tot l'alumnat presentat, perquè la direcció general competent en matèria d'ensenyances de règim especial resolga.  
  
  
Sèptima. Premis i efectes  
1. D'acord amb la resolució de concessió de premis, que serà publicada en el Diari Oficial de la Comunitat Valenciana, la Conselleria d'Educació, Cultura i Esport notificarà a l'alumnat premiat la data i el lloc en què s'entregaran.  
2. L'alumnat premiat rebrà un diploma a l'excel·lència en el rendiment acadèmic, expedit per la conselleria competent en matèria d'educació. Així mateix, l'obtenció d'este premi es consignarà, per mitjà d'una diligència específica, en l'expedient acadèmic de l'alumnat amb la denominació «Premi Extraordinari d'Ensenyances Esportives de Règim Especial».  
3. L'obtenció del premi extraordinari d'estes ensenyances podrà donar opció, si pertoca, a concórrer, amb la inscripció prèvia, al premi nacional corresponent.  
  
Octava. Acceptació de bases  
La presentació de la sol·licitud implica l'acceptació de les bases d'esta convocatòria.  
  
Novena. Retirada de documentació  
La documentació presentada pels sol·licitants podrà ser retirada dins dels tres mesos següents comptats des de l'endemà de la publicació de l'adjudicació dels premis en el Diari Oficial de la Comunitat Valenciana, dirigint-se a la Direcció General de Formació Professional i Ensenyances de Règim Especial, de la Conselleria d'Educació, Cultura i Esport.